Peter Baláž estas slovaka esperantisto kaj eldonisto loĝanta en Partizánske, kunordiganto de la edukprojekta asocio E@I (ekde 2005) kaj ĉeforganizanto de KAEST 2010 kaj 2012. Li estas estrarano de Eŭropa Esperanto-Unio (ekde 2005) kaj kunfondinto de Wikimedia Slovenská republika (2012) kaj antaŭe aktivis en la estraroj de Slovakia Esperanta Junularo kaj Slovakia Esperanta Federacio.
#000001
"En Germanio: Esperanto-biblioteko kaj arkivo sub ŝtata protekto"
#000008
Malgraŭ daŭraj klopodoj restos malfacila la tasko sekurigi por la estonto esperantajn kolektojn (arkivoj kaj bibliotekoj). Inter la relative stabilaj lokoj por tiaj kolektoj troviĝas ŝtataj bibliotekoj kaj arkivoj . Lige al la germana unuiĝo en la Federacia Arkivo de Germanio (FAG) oni konservas kaj faris alireblaj ĉiujn arkivojn de partioj kaj amasorganizaĵoj de GDR, inter ili tiun de la Esperanto-Asocio en Kulturligo de GDR. Aldone al tiu arkivo FAG laŭkontrakte transprenos - kaj parte jam transprenis - la kompletan interlingvistikan arkivon de Wera kaj Detlev Blanke, kiu tiel fariĝos publike uzebla por esplorantoj.
#000009
"Antaŭ 3000 jaroj: La arkivo de faraono Eĥnatono"
#000011
Piet (Petro) BUIJNSTERS estas Esperantisto de post 1956. Li estas estrarano de Internacia Esperanto-Instituto en Den Haag (Hago), Nederlando ( kaj ankaŭ estas prezidanto de loka Esperantoklubo. Li kiel docento faris diversajn komputil-programojn por instruado kaj por sanzorgaj profesioj. La romanoj 'Morto en Venecio' de Thomas Mann kaj 'Urug' de Hella Haasse tradukiĝis de li.
Liaj interesoj nun speciale estas komputilaj sistemoj rilate al Esperanto.
#000013
Petro Chrdle (*1946) estas origine inĝeniero pri elektrotekniko, doktoriĝis ĉe Instituto pri radioelektroniko kaj elektroniko de Ĉeĥoslovaka Akademio de la Sciencoj en Prago. En 1992 li fondis Kongresan kaj klerigan agentejon KAVA-PECH kaj samnoman eldonejon. 1990-1994 li estis senata sekretario de AIS San Marino, 1987 ĝis 2010 komitatano de UEA, 1998 ĝis 2001 ĝia estrarano pri faka kaj scienca agadoj, 1987-1993 prezidanto de ĈEA, sekve ĝis 2011 ĝia vicprezidanto, ekde 2010 ĝis nun ĉefdelegito de UEA por Ĉeĥio. Ĉeforganizanto de KAESToj ekde 1998 ĝis 2008. Membro de muzea grupo de ĈEA respondeca pri internaciaj rilatoj de la Esperanto-muzeo en Svitavy.
#000016
Maitzen kaj Schnell estas emeritaj sciencistoj membroj de
la Viena instituto pri astrofiziko. Schnell mem estis akceptita en la arkivon
Maitzen estas prezidanto de AIS, Akademio Internacia de la Sciencoj,
#000025
Libro en biblioteko aŭ arkivo kutime uzeblas nur unuloke, dum skanita teksto facile vojaĝas kien ajn, kaj povas esti diverscele prilaborata fare de komputilaj programoj (ekz. por indeksado, termin-rekonado, tekstar-bazitaj lingvistikaj studoj...). Esperantaj verkoj kies kopirajtoj eksvalidas povus esti pli grandskale skanitaj, optike signorekonataj, aliformigitaj al tekstaroj kaj disdonitaj al vasta publiko. Tiucele bezonatas iom da metodologio: kiel paperinkaĵo iĝu ekrankaraktro? En tiu-ĉi seminario ni kune superrigardos kaj provos iujn ekzistantajn programojn por optika signorekono. Ĉar tiuj neniam tutglate tekstigas enhavojn, poste ni skizos vojojn por purigi tekstaron. Aktiva partoprenado kaj sugestoj de la ĉeestantoj bonvenas.
#000032
Michal devenas de Slovakio, nuntempe studas komputikon en Brno, Ĉeĥio. Li esperantistiĝis en 2007, venis al Esperanta movado en 2008 kaj funkciis precipe kiel prezidanto de Slovakia Esperanta Junularo (SKEJ) kaj vicprezidanto de Slovakia Esperanta Federacio (SKEF) kaj Komitatano A en TEJO. Li estas aktivulo por liberaj edukado, kulturo kaj programaro; kunfondis Slovakian kaj Esperantan organizojn por subteni Vikimedian movadon. Ĝenerale li helpas al projektoj kiuj celas daŭropovan evoluadon de tuta estularo.
#000035
"Kemio en manĝaĵo - bona aŭ malbona?"
#000039
La ideo de librokrucigo (bookcrossing) estas, ke la mondo estu biblioteko. La esenco de librokrucigo (bookcrossing) estas la “elliberigo” de libroj en la “sovaĝejon” por sekvi iliajn vojaĝojn same kiel la vivojn, kiujn ili tuŝis. La libroj krucas la vojon de tiuj, kiuj ŝatas legi ilin kaj daŭrigas. Post kiam oni legis la libron (aŭ ankaŭ ne), oni mem elliberigas la libron denove. Ekzemple oni lasas ĝin en trinkejo, en trajno aŭ en parko, tiel ke homoj povu trovi ĝin – aŭ oni povas doni ĝin al amiko aŭ konatulo. Plia ebleco estas mia transportebla librokesto, kiun mi pretas starigi dum KAEST. El ĝi ĉiuj povas libere preni librojn por legi surloke aŭ kunpreni hejmen. Pliaj informoj pri la projekto diverslingve haveblas en: Antauxnelonge trovigxis grupo, kiu volas traduki la retpaĝon al Esperanto.
#000042
"Esperanto-libroj kaj -dokumentoj en publikaj arkivoj kaj bibliotekoj en Germanio"
#000044
En diversspecaj publikaj (urbaj, federacilandaj, federaciaj, universitataj bibliotekoj kaj arkivoj en Germanio trovigxas amaso da esperanto-libroj, -revuoj kaj -dokumentoj). Tio estas mia konkludo esplorinte en multaj tiuj institucioj. Eksterordinaran pozicion inter la bibliotekoj havas la plej granda en Germanio Staatsbibliothek zu Berlin (SBB), kiu en la jaro 1936 (tiam gxi havis nomom Preußischer Staatsbibliothek") akceptis la endangxerigitan librokolekton de la Esperanto-Instituto por Germana Regno. Dum GDR tiu biblioteko trovigxis en "Orienta-Berlino". La E-kolekto travivis bomdadon de urbo kaj poste estis dum GDR-a tempo plue prizorgata, pligrandigata, farita katalogo.
#000045
Tamen la kolekto ne multe grandigxis kaj aktualigxis, pro kio Germana E-Asocio starigis kontaktojn al SBB por plibonigi la staton, por ke gxi ricevu similan staton kun la dua plej granda biblioteko, la Bayerische Staatsbibliothek (BSB) en München. BSB posedas pro donaco la plej grandan kolekton de planlingva literaturo en publikaj bibliotekoj en Germanio. Okaze de 100-jaroj de morto de Schleyer kaj 150-jaroj de Zamenhof-nasko BSB faris grandan ekspozicion. AGEMA decidis donaci la bavaran parton de la arkivo la BSB. La plej grandan parton de AGEMA ricevos la Federacia Arkivo (FAG) post bitigo en oficejo de Germana E-Asocio (GEA) en Berlin. La kondicxoj por konservado en SBB, BSB kaj FAG estas bonegaj, senpagaj por donacintoj, publike facile atingeblaj kaj bonege protektataj teknike kaj per kontrakto. Tiuj estas kelkaj ekzemploj pri konservado kaj protekto de nia E-pasinteco por nuntempa kaj estonta uzado.
#000046
Marta Tihomirov devenas de Pollando. Ŝi studis ĥemion kaj studas veterenarion. Ŝi interesiĝas pri bestoj, kuracado, sana vivstilo kaj dancado (Marta finis baledan lernejon). Ŝi esperantiĝis en 2012. Ŝi prelegis dum kelkaj Esperanto-aranĝoj pri temoj rilataj al medicino kaj bestkuracado.
#000053
Bernhard Tuider (*1980) studis historion kaj eŭropan etnologion en Vieno. En 2007 li atentiĝis pri Esperanto verkante sian diplomlaboraĵon pri la pacifisto, esperantisto kaj Nobel-premiito pri paco (1911) Alfred Hermann Fried (1864-1921). Ekde 2008 li deĵoras kiel bibliotekisto en la Kolekto por Planlingvoj kaj la Esperantomuzeo de la Aŭstria Nacia Biblioteko, ekde 2013 kiel teamestro. De 2010 ĝis 2013 li estis prezidanto de la Aŭstria Esperanto-Federacio, dum la somersemestro 2013 li gvidis seminarion pri Esperanto en la Leopold-Franzens-Universitato Innsbruck.
#000055
"Ciferecigado de libroj - spertoj pri ABBY FineReader 11 kaj hejma skanado"
#000060
La programoABBY FineReader 11 estas destinita por optika rekonigo (OCR programo). Ĝi kapablas transformi bildajn formatojn al teksto kaj ebligas amase prilabori jam pretajn bildojn aŭ skani rekte en formatojn PDF aŭ DOC. Prezento de la programo, ĝia uzeblo, funkcioj ktp. Aldone okazos prezento, kiel ciferecigi eĉ dikajn librojn en hejmaj kondiĉoj sen skanilo, malkoste, uzante nur fotilon kun kelkaj helpiloj.
#000061
"Arkivado – provo de kreado de manlibro por ne­fakuloj"
#000063
Václav Zouzalík estas studento de informadiko ĉe Masaryk-Universitato en Brno
(Ĉeĥio), esperantisto kaj liberkultura aktivulo. Ekde 2007 li volonte laboras
en projektoj de Vikimedia Fondaĵo. Li esperantiĝis en 2008, en Esperantujon
venis en 2011, en 2012 li membriĝis en Ĉeĥa-Esperanto-Junularo kaj ekde 2014
li estas ano de ĝia revizia komisiono.
#000070